b'\n_START_ARTICLE_\nPat Dapuzzo\n_START_PARAGRAPH_\nPat Dapuzzo (s. 29. joulukuuta 1958 Hoboken, New Jersey) on entinen NHL:n linjatuomari, joka k\xc3\xa4ytti tuomarinumeroa 60. H\xc3\xa4n tuomaroi NHL:ss\xc3\xa4 kausina 1985\xe2\x80\x932008. Sarjapelej\xc3\xa4 h\xc3\xa4nelle ehti kerty\xc3\xa4 1\xc2\xa0512 ja pudotuspelej\xc3\xa4 63. H\xc3\xa4n j\xc3\xa4tti kaukalot kauden 2007-08 j\xc3\xa4lkeen, kun h\xc3\xa4n 9. helmikuuta loukkaantui vakavasti saatuaan pelaajan luistimen kasvoihinsa vahingossa. Dapuzzo joutui sairaalahoitoon, jossa h\xc3\xa4nelle laitettiin useita tikkej\xc3\xa4 nen\xc3\xa4n alueelle. Vammat olisi voitu v\xc3\xa4ltt\xc3\xa4\xc3\xa4, jos Dapuzzo olisi k\xc3\xa4ytt\xc3\xa4nyt visiiri\xc3\xa4 tapahtumahetkell\xc3\xa4.'